**48. LEHOLA-LEMBITU MÄNGUDE JALGPALLI JUHEND 2021**

*I Eesmärk*

Populariseerida ja elavdada Põhja-Sakala valla elanike hulgas jalgpalli harrastamist.

Anda mänguvõimalus piirkonnas tegutsevatele jalgpallivõistkondadele.

Selgitada piirkonna esinduste seast parim jalgpallivõistkond.

*II Aeg ja koht*

Jalgpalliturniir toimub vastavalt ajakavale 17. sept 2021. a. Võhma Kooli staadionil algusega kell 18.

*III Osavõtjad*

Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla/linna territooriumil. Piirkond võib mängudel osaleda piiramatu arvu võistlejatega.

Iga võistleja vastutab oma tervisliku seisundi eest ise.

Jalgpalliturniiril osalejatel (alates 18. eluaastast) tuleb esitada COVID-tõend vaktsineerituse, läbipõdemise või tervishoiuteenuse osutaja poolt tehtud koroonatesti negatiivse tulemuse kohta.

*IV Võistlussüsteem*

* Võistkonnas on maksimaalselt 10 mängijat. Ühes meeskonnas on korraga väljakul 6+1 mängijat, lubatud on varumängijate kasutamine.
* Mänguaeg ja võistlussüsteem selgub kohapeal esindajate nõupidamisel, kus esitatakse võistkondade registreerimislehed.
* Vahetusi võib mängus teha jooksvalt, vahetuse läbiviimise koht on keskjoon. Mängija ei tohi väljakule minna enne, kui meeskonnakaaslane on mänguväljakult lahkunud. Mängitakse ilma suluseisuta
* Kahe kollase kaardiga (ühe mängu jooksul) kaasneb punane kaart. Punase kaardi korral lahkub mängija väljakult kuni mängu lõpuni ja meeskond mängib vähemuses ning mängija jätab jargmise mängu vahele.
* Kasutades mängus registreerimata mängijat, saab meeskond automaatselt tabelisse kaotuse 0:3.
* Võit annab 3 punkti, viik 1 ja kaotus 0 punkti.
* Ühtne mänguvorm on soovitatav.
* Penaltit lüüakse 9 meetrilt väravasse.
* Kui kahel võistkonnal on lõpuks ühepalju punkte, selgitab parema välja omavaheline mäng, siis omavaheliste mängude väravate suhe, üldine väravate vahe, suurem löödud väravate arv, penaltid.
* Mängu kohtunikke on üks.
* Väravate mõõt 2x5, mängupall nr 5.
* Kõik ülejäänud reeglid vastavalt EJL jalgpallimäärustele.

**V Autasustamine**  
Võitjaid, II ja III koha saavutanud võistkonna liikmeid autasustatakse medalite ja diplomitega.

**VI Üldist**  
Kõik juhendis määratlemata küsimused lahendab peakohtunik kohapeal.   
Võistluste peakohtunik on Sergei Vassiljev, tel 5191 3293.